Gaan lees gerus op die Kurperforum "Kurper 101" daar is dit al mooi beskryf dit is alles in Afrikaans, glo jy sal verstaan.
Hi Shaun C baie hengelaars vang ook die Kurpers met kunsaas en goed soos swaailemmetjies en curlytails, so dit is maar 'n persoonlike keuse wat vir jou die beste tegniek gaan wees om te vang, ek persoonlik vang maar nog altyd met 'n wurm en 'n dobbertjie. Ek weet die kunsaashengelaars ry gewoonlik op en af met hulle bote opsoek na broeiende kurpers op neste en gooi dan hulle kunsaas naby die nes om die vis so te probeer vang. Onthou net om die vis wat gevang sou word vinnig terug te plaas sodat hulle verder kan broei mits jy 'n broeiende Kurper vang (jy sal sommer sien aan sy pragtige kleure dat die vis besig is om te broei). Beskutte baaitjies is altyd 'n goeie plek om kurpers te teiken.
Sal met die boot ry om 'n skool te soek en dan gooi?, of sal ek 'n ideale spot soek en dan voer todat daar beweging is?
Hi Shaun C ek maak gewoonlik voerplek met maroek maar ek weet nie of jy nou al maroek by die viswinkels sal kry nie, die meeste viswinkels verskaf eers 'n bietjie later maroek aan die mense aangesien baie mense glo dat jy eers kurpers laat somer en herfs vang omdat hulle nou begin broei het, kurpers vreet nogal baie daardie tyd aangesien hulle liggaamsvet opbou vir die winter maar dit beteken nie dat jy hulle nie nou al sal of kan vang nie, ek self het al baie goeie vangste gehad in die vroeër maande en minder sukses in die beter maande maar dit het te doen met verskeie faktore. Dit is wel so dat kurpers in die lente begin broei en die wat besig is met nes bou gaan dalk nie so gretig wees om die aas te vat nie, maar baie mense besef nie dat kurpers deurlopend broei tot en met April nie en so elke twee tot drie weke in 'n seisoen broei hulle. Die kurpers wat nie broei nie is maar altyd opsoek na kossies om te vreet en as jy dalk naby 'n nes gooi kan 'n baie aggressiewe kurper dalk net jou aas vat. Ek het al sommer met gewone mieliebom en sorghum wat ek gemeng het voerplek gemaak as ek nie maroek kry nie. Let wel moenie alles ingooi nie want jy lok dalk net te veel ander klein vissies gooi maar geleidelik in as jy dink jy het die regte area gekry. Ek vang met 'n glydobber en gewone boerestrop d.w.s. heel eerste aan die lyn is my "stopper" of "gummie" dan my glydobber en dan my strop. Met jou "stopper" en glydobber kan jy dan die diepte bepaal. Ek self is nie 'n kunsaashengelaar nie maar jy kan altyd ook met kunsaas gaan probeer vang deur die kurpers in die vlakker water te gaan soek en die kunsaas naby die neste te gooi.
Verskuilde baaitjies met sanderige bodems of enige struktuur in die water nie dieper as 2 tot 3 meter nie is waar jy hulle moontlik kan kry. Dis moeilik om vir jou te sê of jy moet stil sit en wag en of jy hulle moet gaan soek. Ek is maar 'n ou wat wag aangesien ek baie geduld het en ek ook nie met kunsaas vang nie. Maar as jy dalk na so uur en half of twee ure niks kry nie sal ek 'n ander area gaan soek 'n mens kom gou agter as daar beweging is maar moenie te gou ongeduldig raak nie.
Baie maroek in die winkels wat ek gereeld frequent... Ken ontgelukkig niks val Loskop dam nie... Ek van maar sover ek kan klein plaasdamme vir hulle!
Hi daar ek persoonlik vang met 'n 5.6 vt of 6 vt Sensation visstok met slapperige punt en 'n 1000 Shimano koffiemeulkatrol en dit werk perfek vir my. Jy kan makliker vaskap met 'n slap stokkie. Twee stokke in die water twee keer meer kans dat jy iets sal vang, dit gaan net meer konsentrasie verg om albei nou dop te hou.